
REPUBLIKA HRVATSKA							     P-898/2025-
    Općinski sud u Zadru
   Borelli 9, 23000 Zadar


U   I M E   R E P U B L I K E   H R V A T S K E

   P R E S U D A   Z B O G   O G L U H E

	Općinski sud u Zadru, po sutkinji toga suda Maji Ivković, u pravnoj stvari tužitelja 1) Ane Lisica, iz Bibinja, OIB: 54958317918, Ulica Bibinjskih Mlikarica 9 i 2) Davorke Matak iz Bibinja, OIB: 13814572502, Put Bibinjskih Mlikarica 3, zastupanih po punomoćniku Trpimiru Kučini, odvjetniku u Zadru, protiv tuženika: 1) Zvonka Sikirića pok. Vinka, OIB: 87074935550, Bibinje, Padrele br. 92, osobno i kao nasljednik Sikirić Ivo pok. Križe, 2) Gordana Sikirića pok. Dinka, Bibinje, Među Vrtlin 4, kao nasljednik Sikirić Dinka pok. Tome i Sikirić Nike p. Tome, 3) Jurice Mataka, Put Bibinjskih Mlikarica 3B, Bibinje, 4) Silvane Matak, Put Bibinjskih Mlikarica 3B, Bibinje, tuženici pod 3) i 4) osobno i kao nasljednici Matak Ante p. Jure, OIB: 97372600804, Put Bibinjskih Mlikarica 3B, Bibinje, 5) Ante Sikirića pok. Grge iz Bibinja, Među Vrtlin 3, osobno i kao nasljednik Sikirić Marija ud. Grge, 6) Dinka Modrić pok. Grge, Vrsi, Zukve bb, 7) Ane Smolić iz Sukošana, Dr. Franje Tuđmana 110, (u zemljišnim knjigama upisana kao Lisica Ana pok. Borisa), OIB: 89807094424, osobno i kao nasljednica Lisica Marica ud. Borisa, 8) Anamarije Marušić, OIB: 42513588554, Ulica XIX 1, Zemunik Donji, 9) Zvjezdane Pinčić pok. Borisa, Zemunik Donji, Ulica XIX 1 i 10) Ivice Sikirića pok. Vinka, Bibinje 56 A, Bibinje, radi utvrđenja prava vlasništva, 21. rujna 2026.,
p r e s u d i o   j e

I. Utvrđuje se da je tužiteljica ANA LISICA, iz Bibinja, OIB:54958317918, Put Bibinjskih Mlikarica 9, stekla valjanu pravnu osnovu za uknjižbu prava vlasništva na k.č.br. 240/5 neplodno i dvorište ukupne površine 315 m2 upisane u zk.ul. 1951 k.o. Bibinje za 210/315 dijela od cijeloga su tuženi dužni priznati i trpjeti da tužiteljica temeljem ove presude a nakon njezine pravomoćnosti zatraži i ishodi uknjižbu prava vlasništva u svoju korist i na svoja ime za 210/315 dijela od cijeloga uz istovremeno brisanje tog prava sa imena tuženika i njihovih pravnih prednika, sve u roku od 15 dana.
 
II. Utvrđuje se da je tužiteljica DAVORKA MATAK iz Bibinja, OIB:13814572502, Put Bibinjskih Mlikarica 3 , stekla valjanu pravnu osnovu za uknjižbu prava vlasništva na k.č.br. 240/5 neplodno i dvorište ukupne površine 315 m2 upisane u zk.ul. 1951 k.o. Bibinje za 105/315 dijela od cijeloga su tuženi dužni priznati i trpjeti da tužiteljica temeljem ove presude a nakon njezine pravomoćnosti zatraži i ishodi uknjižbu prava vlasništva u svoju korist i na svoja ime za 105/315 dijela od cijeloga uz istovremeno brisanje tog prava sa imena tuženika i njihovih pravnih prednika, sve u roku od 15 dana.

Obrazloženje

1. Tužitelj u tužbi zaprimljenoj dana 27. veljače 2025. navodi da je predmet ove tužbe utvrđenje prava vlasništva na k.č.br. 240/5 neplodno i dvorište ukupne površine 315 m2 upisane u zk. ul. 1951 k.o. Bibinje na ime tužiteljica Ane Lisice za 210/315 dijela od cijeloga i na ime tužiteljice Davorke Matak za 105/315 dijela od cijeloga. Tužiteljica Davorka Matak je i upisana zk. vlasnica na predmetnoj nekretnini za 1/60 dijela od cijeloga. U naravi se radi o građevinskoj parceli u suvlasništvu tužiteljica. Suvlasništvo egzistira dugi niz godina te nikada nije bilo sporova u vezi predmetne nekretnine. Tužiteljica Ana Lisica je predmetni suvlasnički udio na nekretnini k.č.br. 240/5 k.o. Bibinje stekla nasljeđivanjem majke pok. Nediljke Lisice te jedan dio i temeljem ugovora o doživotnom uzdržavanju između nje i pok. Nediljke Lisice. pok. Nediljka Lisica je suvlasnički udio predmetne nekretnine od 105/315 dijela od cijeloga stekla darovanjem od Lisica Križa pok. Bože iz Bibinja a ostatak od 105/315 dijela od cijeloga je stekla nasljeđivanjem supruga pok. Venca Lisice pok. Bože. Tužiteljica Davorka Matak je suvlasnički udio od 105/315 dijela od cijeloga stekla građenjem na terenu i nasljeđivanjem oca pok. Borisa Lisice te diobom sa svojim sestrama Smolić Anom i pok. Marušić Grozdanom. Uvidom u zemljišne knjige tužiteljice su ustanovile da je stanje zemljišnoknjižnog upis nesređeno. Tužiteljice imaju pravni interes srediti zemljišnoknjižno stanje svoje nekretnine. 
	2. Tuženici, iako uredno pozvani da podnesu odgovor na tužbu, nisu dostavili pisani odgovor na tužbu, a osnovanost tužbenog zahtjeva proizlazi iz činjenica navedenih u tužbi, koje nisu u suprotnosti s dokazima koje je tužiteljica podnijela, kao što ne postoje niti opće poznate okolnosti iz kojih proizlazi da su tuženike spriječili opravdani razlozi da podnesu odgovor na tužbu, to je temeljem čl. 331. b. st. 1. Zakona o parničnom postupku („Narodne novine“ br. 53/91, 91/92, 112/99, 88/01, 117/03, 88/05, 84/08, 123/08, 57/11, 148/11, 25/13, 43/13, 89/14, 70/19, 80/22, 114/22, 155/23 i 146/25), odlučeno kao u izreci presude.
  
   U Zadru, 21. rujna 2026.
							
        	                  

 Sutkinja

      Maja Ivković


















UPUTA O PRAVNOM LIJEKU:

	Protiv ove presude dopuštena je žalba u roku od 15 (petnaest) dana od dana primitka pismenog otpravka iste. Žalba se podnosi putem ovog suda nadležnom županijskom sudu, pismeno u 3 (tri) istovjetna primjerka.
	Presuda zbog ogluhe ne može se pobijati zbog pogrešno ili nepotpuno utvrđenog činjeničnog stanja.


DNA:
[bookmark: _GoBack]-Tužiteljima po punomoćniku
-Tuženicima pod 1) do 10) osobno


Nakon pravomoćnosti: 
-Porezna uprava Zadar. 

